Suchinthana/ta-wikipedia huggingface dataset:
அம்ரித் திவாரி

அம்ரித் திவாரி (Amrit Tewari)(செப்டம்பர் 5, 1938 - சனவரி 13, 2018) ஓர் இந்தியப் பல் மருத்துவர் ஆவார். இவர் சண்டிகரில் உள்ள முதுகலை மருத்துவக் கல்வி மற்றும் ஆராய்ச்சி நிறுவனத்தின் முன்னாள் நிறுவனத் தலைவர் ஆவார். இவர் வாய்வழி சுகாதார அறிவியல் மையத்தின் தலைவராகவும் பணியாற்றினார். அம்ரித் கவுர் முன்பு பட்டியாலா, கிழக்கு பஞ்சாபில் அமைச்சராக இருந்த சர்தார் தீரத் சிங் குருமின் மகள் ஆவார்.

இந்தியன் பெடோடோன்டிக்சு மற்றும் தடுப்பு பல் மருத்துவ சமூகத்தின் வாழ்நாள் உறுப்பினராகத் தேர்ந்தெடுக்கப்பட்ட முதல் நபர் இவரவார். மேலும் இந்தியப் பல் மருத்துவ சங்கம் மற்றும் தேசிய மருத்துவ அறிவியல் அகாதமியின் உறுப்பினராகவும் உள்ளார். சண்டிகர் மாநகராட்சியின் முன்னாள் உறுப்பினராகவும் இருந்தார்.

முதுகலை மருத்துவக் கல்வி மற்றும் ஆராய்ச்சி நிறுவனத்திலிருந்து ஓய்வு பெற்ற பிறகு, இவர் இந்நிறுவனத்தின் தகைசால் பேராசிரியராக நியமிக்கப்பட்டார். இவர் சக மதிப்பாய்வு செய்யப்பட்ட ஆய்விதழ்களில் பல மருத்துவக் கட்டுரைகளை எழுதியுள்ளார். மேலும் புளோரைடுகள் மற்றும் பல் நோய்கள்: ஒரு தொகுப்பு என்ற புத்தகத்தையும் வெளியிட்டுள்ளார். இந்திய அரசாங்கம் 1992-இல் இவருக்கு நான்காவது உயரிய குடிமக்கள் விருதான பத்ம சிறீ விருதை இவருக்கு வழங்கியது. திவாரி, பயிரே பாச்சர்டு கல்வி நிறுவனத்தின் தகுதிச் சான்றிதழைப் பெற்றவர்.

குடும்பம் 
அம்ரித் கவுர் திவாரியின் தந்தை சர்தார் தீரத் சிங் முன்னாள் கிழக்கு பஞ்சாபில் அமைச்சராக இருந்தார். இவரது சகோதரர் பர்ஜிந்தர் சிங் மத்திய நேரடி வரிகள் வாரியத்தின் தலைவராக இருந்தார். இவரது சகோதரி சுரிந்தர் கவுர் இந்தியத் தொடருந்து துறை அதிகாரியாக ஓய்வு பெற்றார். இவரது கணவர் வி. என். திவாரி பஞ்சாப் பல்கலைக்கழகத்தில்  பஞ்சாபி மொழிப் பேராசிரியராக இருந்தார்.  வி. என். திவாரி 1984-இல் பஞ்சாப் கிளர்ச்சியால் பாதிக்கப்பட்டவர். இவர் தீவிரவாதிகளால் சுட்டுக் கொல்லப்பட்டார்.இவரது மகன் முன்னாள் மத்திய அமைச்சர் மணீஷ் திவாரி மற்றும் மகள் புனித் திவாரி அமெரிக்காவில் குடியேறி வசித்துவருகின்றனர். மணீஷ் திவாரி இந்திய அரசியல்வாதியும் முன்னாள் தகவல் அமைச்சர். மற்றும் ஒளிபரப்பு அமைச்சரும் ஆவார்.

இறப்பு 
அம்ரித் கவுர் திவாரி, நீண்டகால உடல்நலக்குறைவு காரணமாக சனவரி 15, 2018 அன்று இறந்தார்

மேற்கோள்கள் 

பத்மசிறீ விருது பெற்ற மருத்துவத்துறையினர்
2018 இறப்புகள்
1938 பிறப்புகள்
புனித மரியன்னை கல்லூரி, திருச்சூர்

புனித மரியன்னை கல்லூரி, திருச்சூர், என்பது இந்தியாவின் கேரள மாநிலத்தில் 1946 ஆம் ஆண்டில் நிறுவப்பட்ட பெண்களுக்கான கல்வி மற்றும் ஆராய்ச்சி நிறுவனமாகும்.  சீரோ மலபார் கத்தோலிக்க திருச்சபையில் உள்ள கார்மேல் அன்னை சபையின் நிர்மலா மாகாணத்தின் கல்விச் சங்கத்தால் நிர்வகிக்கப்படும் இக்கல்லூரி,கோழிக்கோடு பல்கலைக்கழகத்தோடு இணைக்கப்பட்டுள்ளது.

வரலாறு 
கார்மேல் அன்னை சபையின் சகோதரிகள் பல்கலைக்கழக கல்வித் துறையில் முதன்முதலாக 1946 ஆம் ஆண்டு திருச்சூரில் புனித மரியன்னை கல்லூரியை தொடங்கியதன் மூலம் நுழைந்துள்ளனர். இம்மாவட்டத்தின் முன்னோடியான முதல் தர மகளிர் கல்லூரி இதில் அரசு உதவியோடும், சுயநிதியோடும் 15க்கும் மேற்பட்ட இளங்கலை மற்றும் முதுகலை படிப்புகள் பயிற்றுவிக்கப்படுகிறது. 

1967 ஆம் ஆண்டில், இந்த புனித மரியன்னை கல்லூரி  இரண்டாகப் பிரிக்கப்பட்டு, திருச்சூரில் எஞ்சியிருந்த பட்டப்படிப்புக்கு முந்தைய பிரிவு மற்றும் இளங்கலை மற்றும் முதுகலை பிரிவுகள் விமலா கல்லூரிக்கு மாற்றப்பட்டுள்ளது.

1979 ஆம் ஆண்டு இக்கல்லூரியானது இளங்கலையில் கலை மற்றும் அறிவியல் பிரிவுகளின் தொடக்கத்துடன் முதல் தரக் கல்லூரியாக மீண்டும் தனது நிலையைப் பெற்றது.  கணிதம் மற்றும் வரலாறு துறைகளில் முதுகலை படிப்புகள் முறையே 1995 மற்றும் 1998 ஆண்டுகளில் அறிமுகப்படுத்தப்பட்டுள்ளன.

1987 ஆம் ஆண்டில்,  இந்த கல்விச் சங்கத்தின் நிர்வாகத்தின் கீழ் புனித மரியன்னை கல்லூரி மேலும் பிரிக்கப்பட்டு கார்மேல் கல்லூரி என்ற புதிய கல்லூரி தொடங்கப்பட்டது.  புனித மரியன்னை, கார்மேல்  மற்றும் விமலா கல்லூரிகள், என மொத்தம் மூன்று கல்லூரிகளின் வழியாக திருச்சூர் சிஎம்சி கல்விச் சங்கமானது இம்மாநிலத்தின் கல்வித் துறையில் புகழ்பெற்ற வரலாற்றைக் கொண்டதாக மாறியுள்ளது.

அங்கீகாரம் 
பல்கலைக்கழக மானியக் குழுவின் மூலம் தன்னாட்சி அங்கீகாரம் பெற்றுள்ள இக்கல்வி நிறுவனம்,  தேசிய மதிப்பீடு மற்றும் அங்கீகார கவுன்சிலின் (NAAC) நான்காவது சுழற்சியில் 2022 ஆம் ஆண்டில் 3.41 சி.ஜி.பி.ஏ மதிப்பெண்ணுடன் ஏ+ தரத்தை பெற்று அங்கீகரிக்கப்பட்டுள்ளது. 

கிறித்தவ சிறுபான்மை கல்வி நிறுவனமான இது, 1946 ஆம் ஆண்டு முதல் 1957 ஆம் ஆண்டு வரை சென்னைப் பல்கலைக்கழகத்துடன்இணைக்கப்பட்டிருந்த இக்கல்லூரி, 1957 ஆம் ஆண்டு  முதல் 1968 ஆம் ஆண்டு வரை திருவிதாங்கூர் பல்கலைக்கழகத்துடனும்,  1968 ஆம் ஆண்டு முதல் கோழிக்கோடு பல்கலைக்கழகத்தோடு இணைந்துள்ளது. 

.

துறைகள் 

 ஆங்கிலம்
 இந்தி
 சமஸ்கிருதம்
 மலையாளம்
 கணிதம்
 இயற்பியல்
 உயிர்வேதியியல்
 வேதியியல்
 உளவியல்
 வர்த்தகம்
 உயிரி தொழில்நுட்பவியல்
 தாவரவியல்
 விலங்கியல்
 நுண்ணுயிரியல்
 வரலாறு
 பொருளாதாரம்
 உடற்கல்வி
 சமூகவியல்
 கணினி அறிவியல் / கணினி பயன்பாடுகள்
 உயிர் தகவலியல்
 மேலாண்மை ஆய்வுகள்
 சமூக பணி
 இளங்கலை தொழிற்கல்வி

மேற்கோள்கள் 

கேரள கலை மற்றும் அறிவியல் கல்லூரிகள்
கேரளாவில் உள்ள மகளிர் பல்கலைக்கழகங்கள் மற்றும் கல்லூரிகள்
புனித சூசையப்பர் மகளிர் கல்லூரி, ஞானபுரம்

தூய சவேரியார் மகளிர் கல்லூரி, ஞானபுரம் என்பது ஆந்திரப் பிரதேசத்தின் விசாகப்பட்டினத்தின் ஞானபுரத்தில் உள்ள ஒரு மகளிருக்கான தன்னாட்சி கல்லூரி ஆகும். கத்தோலிக்க மத நிறுவனமான  அன்னேசியின் தூய சவேரியார் சகோதரிகளால் 1958 ஆம் ஆண்டில் நிறுவப்பட்ட இக்கல்லூரியே விசாகப்பட்டினத்தில்  மட்டுமல்லாமல் வடக்கு கடற்கரை ஆந்திரப் பிரதேசம் முழுமைக்கும் ஆரம்பிக்கப்பட்ட முதல் மகளிர் கல்லூரியாகும். சுமார் 7.5 ஏக்கர் பரப்பளவு கொண்ட வளாகமும் 2500 மாணவர்களையும் கொண்டுள்ள இக்கல்லூரி, அரசு உதவி பெறும் கிறித்தவ சிறுபான்மை நிறுவனமாகும்.

அங்கீகாரம் 
1987 ஆம் ஆண்டில் பல்கலைக்கழக மானியக் குழுவினால் (இந்தியா) தன்னாட்சி அந்தஸ்து வழங்கப்பட்டுள்ள இக்கல்லூரியானது தேசிய மதிப்பீடு மற்றும் தரச்சான்று அவையால் ஏ தரம் வழங்கப்பட்டு மறு அங்கீகாரம் பெற்றுள்ளது.

மூன்று இடைநிலை படிப்புகள், கலை, அறிவியல், வணிகம் மற்றும் மேலாண்மை பிரிவுகளில் 12 இளங்கலை படிப்புகள் மற்றும் ஆறு முதுகலை படிப்புகளை வழங்கும் இக்கல்லூரி, மாணவர்களின் திறன் மேம்பாட்டிற்கு மதிப்பு சேர்க்கவும், மேம்பட்ட வேலைவாய்ப்புக்கு' வழிவகுக்கவும் தேவையான சான்றிதழ் மற்றும் பட்டயப்படிப்புகளையும் பயிற்றுவிக்கிறது.

மேற்கோள்கள் 

ஆந்திரப் பிரதேசத்தில் உள்ள மகளிர் பல்கலைக்கழகங்களும் கல்லூரிகளும்
கொலம்பினா

கொலம்பினா ( Columbina )  (அதாவது சிறிய புறா ) என்பது 16 மற்றும் 18 ஆம் நூற்றாண்டுகளுக்கு இடையில் ஐரோப்பா முழுவதும் பிரபலமாக இருந்த இத்தாலிய தொழில்முறை நாடகத்தில் தோன்றிய நகைச்சுவை பெண் பாத்திரமாகும்.இவர் இத்தாலிய நகைச்சுவை பாத்திரமான ஆர்லெக்வினின் எஜமானியாகவும், தந்திரமான அடிமையான நகைச்சுவைப் பணியாளர் மற்றும் பியர்ரோட்டின் மனைவியாகவும் சித்தரிக்கப்படுகிறார். ஜான் ருட்லின் மற்றும் ஆலிவர் கிரிக் ஆகிய எழுத்தாளர்கள் இருவரும் சேர்ந்து எழுதிய நாடகக் குழுக்களுக்கான காமெடியா டெல்'ஆர்டே: த ஹேண்ட்புக் ஃபார் டுரூப்ஸ் என்ற நூலில் கொலம்பினா என்ற பெயரைப் பயன்படுத்துகின்றனர்.

வரலாறு 
பெண் வேலைக்காரியின் பாத்திரம் முதலில் ஒரு நடனக் கலைஞராகவேச் சித்தரிக்கப்படிருந்தது. மேடையில் நிகழ்த்தப்படும் கதையில் பெண்கள் பங்கேற்க அனுமதிக்கப்படவில்லை. ஆனால் அவர்கள் நிகழ்ச்சிகளுக்கு இடையில் நடனமாட அனுமதிக்கப்பட்டனர். இறுதியில், இந்த பெண்கள் மேடையில் ஏற்கனவே அனுமதிக்கப்பட்ட கதாபாத்திரங்களின் புரளி மற்றும் கிசுகிசு வேலைக்காரர்கள் ஆனார்கள். பின்னர், பின்னர், சானி என்ற முட்டாள்தனமான கதாபாத்திரங்களுக்கு இணையானவர்களாகச் சித்தரிக்கப்பட்டனர். கொலம்பைன் மிகவும் கீழ்நிலையில் இருந்ததால் அது உண்மையில் என்னவாக இருந்தது என்பதை எப்போதும் பார்க்க முடிந்தது. அவள் சில சமயங்களில் விபச்சாரியாகவும் சித்தரிக்கப்படுகிறாள். இவள் யாரிடமோ அல்லது யாரைப் பற்றியோ எதுவும் சொல்லாமல் மிகவும் அரிதாகவே இருந்தாள். 

இவர், நிகழ்ச்சிகளில் பொருத்தமான, மிகவும் குட்டையான கந்தலான மற்றும் ஒட்டுப்போட்ட ஆடையை அணிந்து வருவார். இந்த பாத்திரங்கள் பொதுவாக முகமூடி இல்லாமல் நடித்தன. இவளது கண்களைச் சுற்றியும் கனமான ஒப்பனை செய்யப்பட்டிருக்கும். 

கொலம்பைன் என்பது பெண் வேலைக்காரி பாத்திரத்தின் தொன்மத்துடன் தொடர்புடைய ஒரு பெயராக இருந்தாலும்,  காமெடியா டெல்'ஆர்டே நிகழ்ச்சிகளில் அதே பாத்திரம் நடித்த மற்ற பெயர்களில் பிரான்ஸ்சினா, இசுமரால்டினா, ஒலிவா, நெஸ்போலா, எசுபினெட்டா ரிச்சியோலினா மற்றும் கொரலினா டயமண்டினா ஆகியவையும் அடங்கும்.    கொலம்பினா என்பது சோப்ரெட்டா பாத்திரத்தை விவரிக்கப் பயன்படுத்தப்படும் மிகவும் பொதுவான பெயராகும். குறிப்பாக பிரான்ஸ் மற்றும் இங்கிலாந்தில் கொலம்பைன் எனப்படுகிறது.

சில்வியா ரோன்காக்லி என்ற நடிகை இந்த கதாபாத்திரத்தை பிரபலமாக்கியவர்களில் ஒருவர். இவர் 1570 ஆம் ஆண்டில் பிரான்செசினா என்ற பெயரில் ஒரு செரெட்டா பாத்திரத்தை செய்த முதல் பெண்மணியாகக் கருதப்படுகிறார். இத்தாலிய நடிகை இசபெல்லா பிராஞ்சினி பியான்கோலெல்லி என்பவர் கொலம்பினா என்ற பாத்திரத்தில் நடித்த முதல் பெண்களில் ஒருவர் .  இவரது பேத்தி, கேதரினா பியான்கோலெல்லி, கொலம்பினா என்ற பெயர் கொண்ட செரெட்டாக்களில் மிகவும் பிரபலமானவர். இவர் 1683 களில் நடித்தார்.

மேற்கோள்கள்

நூல் பட்டியல்

வெளி இணைப்புகள் 
 
 

நகைச்சுவை நாடகம்
விசாகா அரசு மகளிர் பட்டக் கல்லூரி

ஆந்திரப் பிரதேச மாநிலம் விசாகப்பட்டினத்தில் சர்வதேச மகளிர் ஆண்டான 1975 ஆம் ஆண்டில் விசாகா மகளிர் கல்லூரி சங்கத்தால் பெண்களுக்கென பிரத்யேகமாக ஒரு கல்வி நிறுவனமாக நிறுவப்பட்டதே இந்த விசாகா அரசு மகளிர் பட்டக் கல்லூரி ஆகும். இக்கல்லூரி ஆந்திரப் பல்கலைக்கழகத்துடன் இணைக்கப்பட்டுள்ளது.

வரலாறு 
சுதந்திரப் போராட்ட வீரரும், பரோபகாரியுமான ஸ்ரீ.சிங்கவரபு சூர்யா ராவ் ஆக்கபூர்வமான மற்றும் இடைவிடாத முயற்சியின் விளைவாக, ஒரிசாவின் ஜெய்ப்போரின் ராணி சாஹேபா ரமா குமாரி தேவியின் கோடைகால ஓய்வு விடுதி அரண்மனையான ஹவா மகால் என்ற வரலாற்று சிறப்புமிக்க கட்டிடத்தில் ஏழை மற்றும் நடுத்தர வகுப்புப் பெண்களுக்கு கலை மற்றும் வணிகத்தில் பட்டப்படிப்பு வழங்குவதை நோக்கமாகக் கொண்டு ஆரம்பிக்கப்பட்டதே இக்கல்லூரியாகும். 

1983 ஆம் ஆண்டில், இந்தக் கல்லூரி பெண்களுக்கான விசாகா பட்டக் கல்லூரி மற்றும் பெண்களுக்கான விசாகா இளநிலைக் கல்லூரி என இரண்டாகப் பிரிக்கப்பட்டுள்ளது. 

1992 ஆம் ஆண்டில் அரசாணை GORt.No.2136Edn Dt.22-11-1992 இன் படி இந்த பட்டக் கல்லூரி ஆந்திரப் பிரதேச அரசால் கையகப்படுத்தப்பட்டு தற்போது அரசு கல்லூரியாக இயங்கி வருகிறது. .

அங்கீகாரம் 
இந்த கல்லூரி NAAC B தர கலை, அறிவியல் மற்றும் வணிகவியல் பிரிவுகளில் இளங்கலை பட்டப்படிப்பு மற்றும் முதுகலை படிப்புகள் பயிற்றுவிக்கப்படும் இக்கல்லூரி, 1999 ஆம் ஆண்டில் பல்கலைக்கழக மானியக் குழுவின் (இந்தியா) சட்டப்பிரிவு 2F மற்றும் 12B இன் கீழ் அங்கீகரிக்கப்பட்டுள்ளது. மேலும் தேசிய மதிப்பீடு மற்றும் தரச்சான்று அவையால் ஏ தரச்சான்றும் வழங்கப்பட்டு மறு அங்கீகாரம் பெற்றுள்ளது.

மேற்கோள்கள் 

Coordinates on Wikidata
ஆந்திரப் பிரதேசத்தில் உள்ள மகளிர் பல்கலைக்கழகங்களும் கல்லூரிகளும்
சோயாரபாய்

சோயாரபாய் (Sant Soyarabai) 14 ஆம் நூற்றாண்டு மகாராட்டிராவில் உள்ள மஹர் சாதியைச் சேர்ந்த ஒரு துறவி ஆவார். இவர் தனது கணவரும் கிருஷ்ண பக்தருமான சோகாமேளரின் சீடராக அறியப்படுகிறார்.

வரலாறு 
சோயாரபாய் தனது தாய் மொழியான மராத்தி மொழியில்   இலக்கியங்களை வடிவமைத்தார். இவர் நிறைய எழுதினார் என்று சொல்லப்படுகிறது. ஆனால், தற்போது, இவரின் 62 படைப்புகள் மட்டுமே அறியப்படுகின்றன. இவரது அபங்கத்தில்,  தன்னை சோகாமேளரின் மஹரி என்று குறிப்பிடுகிறார். கடவுள் தலித்துகளை மறந்துவிட்டு, அவர்களின் வாழ்க்கையை மோசமாக்குகிறார் என்று குற்றம் சாட்டுகிறார். இவருடைய பாடல்களில் மிக அடிப்படையான வசனங்கள் கடவுளுக்குக் கொடுக்கும் எளிய உணவைப் பற்றியதாக உள்ளது. இவரது கவிதைகள் கடவுள் மீதான இவரது பக்தியை விவரிக்கின்றன. மேலும், தீண்டாமைக்கு எதிரான இவரது கருத்துக்களை  வெளிப்படுத்துகின்றன.

"வெளியில் காணப்படும் உடல் மட்டுமே தூய்மையற்றதாகவோ அல்லது மாசுபடுத்தப்பட்டதாகவோ இருக்கும், ஆனால் அனைவரின் உள்ளத்தில் இருக்கும் ஆன்மா எப்போதும் தூய்மையானது, உடல் தூய்மையற்றதாகப் பிறக்கிறது, அதனால் உடலில் தூய்மையாக இருப்பதாக ஒருவர் எப்படிக் கூற முடியும்? உடலில் அதிக மாசு உள்ளது.  உள்ளத்தில் இருக்கும் ஆன்மா அதைத் தொடவில்லை." என்று சோயாராபாய் நம்பினார்,   

சோயாராபாய் தனது கணவருடன் ஆண்டுதோறும் பண்டரிபுரம் யாத்திரை மேற்கொண்டார். அப்போது, இவர்களும் இவரது இனத்தைச் சேர்ந்தவர்களும் மரபுவழி பிராமணர்களால் துன்புறுத்தப்பட்டனர். ஆனால் இவர்கள் நம்பிக்கையையும் மன அமைதியையும் இழக்கவில்லை. பின்னர், இவரது கணவரின் பக்தி தொண்டினால் ஈர்க்கப்பட்டு இவரது இனத்தார்கள் அனைவரும் இறையருள் பெற்றனர் என்று நம்பப்படுகிறது.

மேற்கோள்கள் 

தலித் எழுத்தாளர்கள்
தலித் பெண் எழுத்தாளர்கள்
மராத்தி கவிஞர்கள்
மலேசியாவின் மூன்றாவது மக்களவை, 1971–1974

மலேசியாவின் மூன்றாவது மக்களவை 1971–1974 (மலாய்: Parlimen Malaysia Kedua (1971–1974) அல்லது Parlimen Malaysia ke-3; ஆங்கிலம்: 3rd Parliament of Malaysia (1971–1974) என்பது மலேசியக் கூட்டமைப்பின் மூன்றாவது மக்களவை ஆகும். 3-ஆவது மக்களவையின் முதல் கூட்டத் தொடர் 20 பிப்ரவரி 1971-இல் நடைபெற்றது.

1969 முதல் 1971 வரை, தேர்ந்தெடுக்கப்பட்ட அரசாங்கத்திற்குப் பதிலாக தேசிய நடவடிக்கை மன்றம் (National Operations Council) நாட்டை ஆட்சி செய்தது. பிப்ரவரி 1971-இல் தேசிய நடவடிக்கை மன்றம் கலைக்கப்பட்டதும், மலேசியாவின் மூன்றாவது மக்களவை கூடியது.

பொது

1969-ஆம் ஆண்டு மலேசிய பொதுத்தேர்தல் (1969 Malaysian General Election) நடைபெற்ற பின்னர்; இரண்டு ஆண்டுகளுக்குப் பின்னர் மூன்றாவது  மக்களவை கூடியது. மக்களவை தலைவராக சையது அகமது அப்துல்லா (Syed Esa Alwee) 24 நவம்பர் 1972 வரையில் தலைமை தாங்கினார். அதன் பின்னர் அசிசூல் ரகுமான் அப்துல் அசீஸ் தலைமை தாங்கினார். 

இந்த மக்களவையில் முன்னாள் பிரதமர் துங்கு அப்துல் ரகுமான் (Tunku Abdul Rahman) அவர்களின் தலைமையிலான கூட்டணி; அதிக இடங்களைப் பெற்று ஆளும் கூட்டணியாக விளங்கியது. எதிர்க்கட்சிகளின் தலைவராக லிம் கிட் சியாங் பொறுப்பு வகித்தார்.

மக்களவை அமைப்பு (1971–1974)

மேற்கோள்கள்

மேலும் காண்க
 மலேசியாவின் அமைச்சரவைகள் பட்டியல்
 மலேசிய அரசியல் கட்சிகள்

வெளி இணைப்புகள்
 Abdullah, Z. G., Adnan, H. N., & Lee, K. H. (1997). Malaysia, tokoh dulu dan kini = Malaysian personalities, past and present. Kuala Lumpur, Malaysia: Penerbit Universiti Malaya.
 Chin, U.-H. (1996). Chinese politics in Sarawak: A study of the Sarawak United People's Party. Kuala Lumpur: Oxford University Press.
 Faisal, S. H. (2012). Domination and Contestation: Muslim Bumiputera Politics in Sarawak. Institute of Southeast Asian Studies.
 Surohanjaya Pilehanraya Malaysia. (1965). Penyata pilehanraya-pilehanraya umum parlimen (Dewan Ra'ayat) dan dewan-dewan negeri, tahun 1964 bagi negeri-negeri Tanah Melayu. Kuala Lumpur: Jabatan Chetak Kerajaan.

மலேசியாவில் தேர்தல்கள்
மலேசியாவில் அரசியல் 
மலேசிய நாடாளுமன்றம்
கார்கி குப்தா

கார்கி குப்தா(Gargi Gupta), இந்தியாவின் கொல்கத்தாவைத் தலைமையிடமாகக் கொண்டு, கிழக்கு இந்தியாவில் பார்வையற்றோர், ஊனமுற்றோர் மற்றும் அனாதைக் குழந்தைகளுக்காக   செயல்படும்  இலாப நோக்கற்ற அரசு சாரா அமைப்பான "வாய்ஸ் ஆஃப் வேர்ல்ட்" என்று அறியப்படும் நிறுவனத்தின் நிறுவனர் மற்றும் செயலாளராக உள்ளார்.

வாழ்க்கை 
குப்தா மேற்கு வங்காளத்தில் பிறந்தார். கொல்கத்தாவில் பள்ளிப்படிப்பை முடித்துவிட்டு இந்திய ரயில்வேயில் பணிக்குச் சேர்ந்தார். இவரது, பெற்றோரின் மரணத்திற்குப் பிறகு, கொல்கத்தா நகரத்தின் தெருக்களில் கண்ட ஏழைக் குழந்தைகள்தான் இவருக்கு முதன்முதலில் வறுமையை காண்பித்ததாக இவர் தெரிவித்துள்ளார். 

கார்கி குப்தா வடக்கு கொல்கத்தாவில் உள்ள தனது தந்தையின் வாடகை வீட்டில் ஆறு  குழந்தைகளுடன் தனது வேலையைத் தொடங்கினார். 2018 இல் இவர்களின் எண்ணிக்கை 300  ஆக இருந்தது.  இது தனியாரால் நடத்தப்படும்  ஒரு காப்பகமாகும்.   "வாய்ஸ் ஆஃப் வேர்ல்ட்" அதன் தெற்கு கொல்கத்தா மையத்தை 1998 இல் பிரபீர் குப்தாவின் மற்றொரு வீட்டில் தொடங்கியது. இங்கு, குடியிருப்பு மழலையர் பள்ளி, பிரெய்லி அச்சகம்  மற்றும் நூலகம் போன்றவை அமைந்துள்ளது.

இவரது சேவைகளைப் பாராட்டி, இந்திய குடியரசுத் தலைவர் ராம்நாத் கோவிந்த், கார்கி குப்தாவுக்கு  மார்ச் 8,  2018 அன்று நாரி சக்தி (பெண்கள் அதிகாரம்) விருதை வழங்கினார்.

தொண்டு 
"வாய்ஸ் ஆஃப் வேர்ல்ட்" இன் அங்கத்தினர்கள் அனாதைகள் அல்லது வசதி குறைந்த குடும்பங்களைச் சேர்ந்தவர்களாக உள்ளனர். இவர்கள், இலவசக் கல்வியுடன் மலையேறுதல் மற்றும் மலையேற்றம் உள்ளிட்ட பல்வேறு விளையாட்டுகளையும் அனுபவிக்கின்றனர்.  2018 இல் உடல் ஊனமுற்ற வர்களுக்காக கடலோர மலையேற்றத்தை அறிமுகப்படுத்தினார்.  இவர்களின் கல்வியை முடித்த பிறகு, இவரும் இவரது தன்னார்வ தொண்டு நிறுவனமும் கைதிகளின் மறுவாழ்வு, குறிப்பாக பார்வைக் குறைபாடுள்ள சிறுமிகளின் மறுவாழ்வைக் கவனித்து வருகின்றன.

முக்கிய பணிகள் 

 1992 இல், இவர் கிழக்கு இந்தியாவில் பார்வையற்ற மற்றும் ஊனமுற்ற அனாதை குழந்தைகளுக்காக 'வாய்ஸ் ஆஃப் வேர்ல்ட்' எனப்படும் அரசு சாரா அமைப்பை  நிறுவினார். 
 1997இல்,  300 குடியிருப்பு மற்றும் 3000 குடியிருப்பு அல்லாத பயனாளிகளுக்கு குடியிருப்பு வசதி தொடங்கப்பட்டது. 
 2001இல்,  பெங்காலி வார்த்தை ஆவணங்களை பிரெய்லிக்கு மாற்ற ஒலிபெயர்ப்பு மென்பொருளை உருவாக்கியது. 
 உயர் கல்வியைத் தொடரும் பார்வையற்ற பெண்களுக்கு ரிஷ்ராவில் ஒரு இல்லம் அமைக்க ஏற்பாடு செய்யப்பட்டுள்ளது.  
 இவரது தன்னார்வ தொண்டு நிறுவனம் ஒரு ஆசிரியர் பயிற்சி கல்லூரியை நடத்துகிறது, அங்கு ஊனமுற்ற மாணவர்கள் உதவித்தொகை பெறுகிறார்கள்

விருதுகளும் கௌரவங்களும் 

 மார்ச் 8,  2018: நாரி சக்தி புரஸ்கார் (பெண்கள் ஆற்றல் விருது), இந்தியாவில் பெண்களுக்கான மிக உயரிய சிவிலியன் விருது இவருக்கு வழங்கப்பட்டது.

குறிப்புகள் 

1961 பிறப்புகள்
இந்தியப் பெண் செயற்பாட்டாளர்கள்
இந்திய மனித உரிமைச் செயற்பாட்டாளர்கள்
வாழும் நபர்கள்
புனித பிரான்சிசு மகளிர் கல்லூரி

புனித பிரான்சிசு மகளிர் கல்லூரி என்பது புனித சகோதரிகள் அறக்கட்டளையால் இந்தியாவின் தெலுங்கானா மாநிலம் ஹைதராபாத்தில் உள்ள பேகம்பேட்டில் 1959 ஆம் ஆண்டில் நிறுவப்பட்ட மகளிர் கல்லூரியாகும். கத்தோலிக்க சிறுபான்மை நிறுவனமான, இது தெலங்காணா மகளிர் பல்கலைக்கழகத்துடன் இணைக்கப்பட்டுள்ளது.

வரலாறு 
பேகம்பேட்டை மற்றும் அதன் அருகிலுள்ள பெண்களின் கல்விக்காக 1959 ஆம் ஆண்டில் புனித பார்தோலோமியா கேபிதானியோ மற்றும் புனித வின்சென்சா செரோசாவினால் ஆரம்பிக்கப்பட்ட புனித சகோதரிகள் அறக்கட்டளை  மூலம் இக்கல்லூரி நிறுவப்பட்டுள்ளது.

இக்கல்லூரியின் அடிப்படைகளான "நெறி, பாதுகாவலர் மற்றும் வழிகாட்டி" என்பது இயேசு கிறிஸ்துவின் போதனைகளிலிருந்து பெறப்பட்டுள்ளது. இந்தியா டுடே இதழால் ஹைதராபாத்தில் உள்ள சிறந்த கலைக் கல்லூரி,  சிறந்த அறிவியல் கல்லூரி  மற்றும் சிறந்த வணிகக் கல்லூரி  என மூன்று பிரிவுகளில் தேர்வு செய்யப்பட்டுள்ளது.

2013 ஆம் ஆண்டு ஐதராபாத்தில் உள்ள அமெரிக்க துணைத் தூதரகத்தால் இக்கல்லூரியில் அமெரிக்கன் கார்னர் நூலகம் அமைக்கப்பட்டுள்ளது.  இந்திய-அமெரிக்க கூட்டாண்மையை வளர்ப்பதை நோக்கமாகக் கொண்டும் அமெரிக்க வாழ்க்கை மற்றும் கலாச்சாரத்தின் அம்சங்களில் உள்ள பொருட்கள் மற்றும் உரையாடல்களுக்கான அணுகலை வழங்கும் பொருட்டும் இந்த நூலகம் அமைக்கப்பட்டுள்ளது.

சர்ச்சை 
ஆகஸ்ட் 2019 ஆம் ஆண்டில்,கல்லூரி மாணவர்களின் ஆடைக் குறியீட்டை ஒழுங்குபடுத்துவதை நோக்கமாகக் கொண்டு  புதிய கல்லூரி விதி ஒன்று,  கையில்லாத ஆடைகள், முழங்கால் தெரியும் உடைகள் மற்றும் முழங்கால் நீளத்திற்கு மேல் இருக்கும் குர்த்திகளை அணிந்த மாணவிகளை கல்லூரிக்குள் அனுமதிப்பதில்லை என்று   அறிமுகப்படுத்தப்பட்டது. இதைத் தொடர்ந்து, செப்டம்பரில், மாணவிகள் கல்லூரி வளாகத்திற்குள் நுழைவதற்கு முன்பு ஆடை அளவீட்டு சோதனைக்கு உட்படுத்தப்பட்டனர். இந்த பெண் வெறுப்பு தன்மை விதியை காரணம் காட்டி பல மாணவர்கள் இதற்கு எதிர்ப்பு தெரிவித்துள்ளனர்.  இக்கல்லூரி முதல்வர் சகோதரி சாண்ட்ரா ஹோர்டா ஒரு மாணவியின் ஆடையை இழுத்து சோதிக்கும் வீடியோ காட்சி இணையதளத்தில் வெகுவேகமாகப் பரவியது. அதைத் தொடர்ந்து மாணவர்கள் பல நாட்கள் போராட்டங்களை நடத்தினர், அதைத் தொடர்ந்து இந்த ஆடைக் கட்டுப்பாடு விதிகள் தற்காலிகமாக ரத்து செய்யப்பட்டன. ஆனால் அடுத்த கல்வியாண்டில் இருந்து இந்த "முழங்கால் நீள குர்திகள்" விதி தொடர்ந்து வருகிறது.

குறிப்பிடத்தக்க முன்னாள் மாணவர்கள் 

 ஸ்மிதா சபர்வால் - ஐஏஎஸ் அதிகாரி
 சாய்லட்சுமி பலிஜேப்பள்ளி - அறுவை சிகிச்சை நிபுணர் மற்றும் தொண்டு நிறுவனர் 
 லட்சுமி மஞ்சு - நடிகை
 மாளவிகா நாயர் - நடிகை

அங்கீகாரம் 
1964 ஆம் ஆண்டில் பல்கலைக்கழக மானியக் குழுவின் சட்டப்பிரிவு 2(f) மற்றும் 12B மூலம் அங்கீகரிக்கப்பட்டுள்ள இக்கல்லூரி, 1988  ஆம் ஆண்டில் கடிதம் எண். F. 24-7/87 (NFE) மூலம் தன்னாட்சி நிலையை அடைந்துள்ளது. தெலங்காணா மகளிர் பல்கலைக்கழகத்துடன் இணைக்கப்பட்டுள்ள இக்கல்லூரியானது தேசிய மதிப்பீடு மற்றும் தரச்சான்று அவையின் நான்காவது சுழற்சியில் ஏ தரத்துடன் மறு அங்கீகாரம் பெற்றுள்ளது.

மேலும் பார்க்கவும் 

 இந்தியாவில் கல்வி
 இந்தியாவில் எழுத்தறிவு
 தெலுங்கானாவில் உள்ள உயர்கல்வி நிறுவனங்களின் பட்டியல்

மேற்கோள்கள் 

தெலங்காணாவில் உள்ள மகளிர் பல்கலைக்கழகங்களும் கல்லூரிகளும்
ஹெராகா

ஹெராகா வட கிழக்கு இந்தியாவில் அஸ்ஸாம், மணிப்பூர் மற்றும் நாகாலாந்து மாநிலங்களில் வசிக்கும் ஜெலியாங்ராங் பழங்குடியினரின் இரண்டு பாரம்பரிய மதங்களில் ஒன்றாகும். இது உயர்ந்த கடவுள் அல்லது சர்வவல்லமையுள்ள டிங்காவ் ரக்வாங் அடிப்படை நம்பிக்கையை அடிப்படையாகக் கொண்ட ஒரு தெய்வ வழிபாடு.

சொற்பிறப்பியல் 
ஜெமிக்கில், ஹேராகா என்பது "தூய்மையானது" என்றும், "ஹேரா" என்பது சிறிய தெய்வங்களைக் குறிக்கும் மற்றும் "கா" என்றால் "வேலி அல்லது தடை" என்றும் பொருள்படும்.

கடவுள் மற்றும் அடையாளங்கள் 
டிங்காவ் ரக்வாங் சாப்ரியாக் ஒரு தெய்வ வழிபாட்டு மதம். முதன்மைக் கடவுள் டிங்காவ் ரக்வாங், சர்வ வல்லமையுள்ள மற்றும் படைப்பாளி கடவுள். 
பாரம்பரிய நம்பிக்கைகளின்படி, டிங்வாங் ஆரம்பம் அல்லது முடிவு இல்லாத நித்திய கடவுள், தந்தை அல்லது தாய் இல்லை, அவர் எல்லா உயிர்களுக்கும் நன்மைக்கும் ஆதாரமாக இருக்கிறார். அவர் ஒவ்வொரு வாழ்க்கையின் சிற்பி, அறிவு மற்றும் ஞானத்தின் ஆதாரமாக இருக்கிறார், அவருடைய விருப்பமின்றி எதையும் உருவாக்க முடியாது. அவர் நேரம் மற்றும் இடத்திற்கு அப்பாற்பட்டவர் என்று நம்பப்படுகிறார், மேலும் எங்கும் நிறைந்தவர் (எல்லா இடங்களிலும் இருக்கிறார்), எல்லாம் அறிந்தவர் (எல்லையற்ற அறிவு), சர்வவல்லமையுள்ளவர் (வரம்பற்ற சக்தி) மற்றும் சர்வவல்லமையுள்ளவர் (சரியான நன்மை) என விவரிக்கப்படுகிறார். அவர் "டிங்காவோ கைடாய்" அல்லது "டிங்காவோ ரக்வாங் காய்" என்று அழைக்கப்படும் வானத்திற்கு மேலே உள்ள சொர்க்கத்தில் வாழ்கிறார் என்று நம்பப்படுகிறது, "கை" என்பது ஜெமிக்கில் "வசிப்பிடம்" என்று பொருள்படும். நம்பிக்கைகளின்படி, டிங்காவோ ரக்வாங் பிரபஞ்சம், சூரியன், சந்திரன் மற்றும் நெருப்பு, நீர் மற்றும் இயற்கை கூறுகளை உருவாக்கினார். ஹெராகா ஒரு காதணி குறியீடு பயன்படுத்துகிறது.

நம்பிக்கைகள் 

ஹைபோ ஜடோனங், ஒரு தீர்க்கதரிசி, பாரம்பரிய வழிபாட்டில் சீர்திருத்தங்களை அறிமுகப்படுத்தினார், பகுத்தறிவற்ற நடைமுறைகளை ஒழித்தார் மற்றும் பிரார்த்தனை மூலம் டிங்வாங் வழிபாட்டை அறிமுகப்படுத்தினார். கைகளை இணைத்து, கிழக்கு நோக்கியபடி, "ரக்வாங், எங்களுக்கு நல்லதைச் செய்" என்று சொல்லி வணங்குவதை அறிமுகப்படுத்தினார். அவர் சமயப் பாடல்களை இயற்றினார், "காவோ காய்" என்ற கோயிலைக் கட்டினார் மற்றும் இந்து மதம் போன்ற சிலை வழிபாட்டை அறிமுகப்படுத்தினார். அதற்கு பிறகு ராணி காயிதின்ல்யு வழிகாட்டுதலை இந்த மக்கள் ஏற்றனர்.

டிங்காவ் ரக்வாங் பிரபஞ்சத்தின் இறுதி மூலமும் சக்தியும் கொண்ட நித்திய கடவுள் மற்றும் மத பக்தியின் முதன்மையான பொருள். அவர் சர்வ வல்லமையுள்ளவர், எங்கும் நிறைந்தவர் மற்றும் சர்வ அறிவுடையவர். நம்பிக்கைகளைப் பொறுத்து, டிங்வாங் உலகை ஆளக்கூடிய மனிதர்களை உருவாக்க விரும்பினார். டிங்வாங் பின்னர் "ஆன்மா" கொடுத்து வாழ்க்கையை தொடங்கி வைத்தார். நம்பிக்கைகளின்படி, ஒவ்வொரு உயிரினத்திற்கும் ஒரு ஆன்மா உள்ளது, அதைக் காண முடியாது. டிங்வாங்கின் இருப்பிடத்தை அடைவதே மனித ஆன்மாவின் இறுதி இலக்கு. ஆன்மா அனைத்து உணர்வுகளிலிருந்தும் விடுபட்டு, நேர்மையான வாழ்க்கை வாழ்ந்தால் மட்டுமே, ஆன்மா. டிங்வாங்கின் சாம்ராஜ்யத்தை அடையும். மேலும், திங்களோ டிங்காவ் ரக்வாங் தவிர மற்ற சிறிய கடவுள்களுடன் தொடர்புடைய அனைத்து தியாகங்களும் அவசியம் தடை செய்யப்பட வேண்டும் என்பது ஹேராகாவின் கருத்து.

திருவிழா
கான்-நகாய் என்பது ஜெலியாங்ராங் பழங்குடியினரின் ஒளியின் திருவிழாவாகும். இது தீமைக்கு எதிரான ஒளியின் வெற்றியைக் கொண்டாடுகிறது மற்றும் ஒளி அல்லது நெருப்பு வருவதை நினைவுகூரும் திருவிழா ஆகும். இது நல்ல அறுவடை காலத்திற்காக டிங்காவ் ரக்வாங் கடவுளுக்கு நன்றி தெரிவிக்க கொண்டாடப்படுகிறது.

சான்றுகள் 

இந்திய சமயங்கள்
தொல்சமயங்கள்
ஆந்திர மகிளா சபா தகவற்பள்ளி

ஆந்திர மகிளா சபா தகவற்பள்ளி (Andhra Mahila Sabha School Of Informatics) என்பது இந்தியாவின் தெலுங்கானா மாநிலத்தில் ஐதராபாத்தில் அமைந்துள்ள பெண்களுக்கான தகவல் சார்ந்த மேலாண்மை கல்லூரியாகும்.

இந்திய கணிணி கழகம் (Computer Society of India (CSI)) என்பதன்  நிறுவன உறுப்பினரான இக்கல்லூரி ஆந்திர மகிளா சபாவின் ஒரு பிரிவாகும். தெலங்காணா மகளிர் பல்கலைக்கழகத்தின் கீழ் இணைக்கப்பட்டுள்ள இக்கல்லூரி, மேலாண்மை படிப்பில் பட்டம் பெறும் பெண்களுக்கான முதுகலை பாடத்திட்டத்தை பயிற்றுவிக்கிறது. 2003 ஆம் ஆண்டில் DVR விட்டல் மற்றும் இக்கல்லூரியின் முன்னாள் இயக்குநர் ஷௌகத் ஏ மிர்சா ஆகியோரின் வழிகாட்டுதலின் கீழ் இதன் மாணவர் பிரிவு நிறுவப்பட்டுள்ளது.

வரலாறு 
1998 ஆம் ஆண்டு நிறுவப்பட்ட இக்கல்லூரி பத்ம விபூஷன்  விருது பெற்றவரும் இந்திய சுதந்திரப் போராட்ட வீரருமான துர்காபாய் தேஷ்முக்கினால் நிறுவப்பட்ட துர்காபாய் தேஷ்முக் மகிளா சபா எனப்படும் ஆந்திர மகிளா சபா எனப்படும்  தன்னார்வ சமூக நல அமைப்பின் மூலம் தொடங்கப்பட்டதாகும்.

வணிக நிர்வாகம் மற்றும் கணினி பயன்பாடுகளில் முதுகலை படிப்புகளில் தரமான கல்வியை வழங்குவதன் மூலம் பெண்களுக்கு அதிகாரம் அளிப்பது மற்றும் அவர்களின் வாழ்வில் நேர்மறையான மாற்றத்தைக் கொண்டு வருவது ஆகியவைகளை இதன் முக்கிய நோக்கமாகக் கொண்டுள்ளது.

அங்கீகாரம் 
தெலங்காணா மகளிர் பல்கலைக்கழகத்துடன் இணைக்கப்பட்டுள்ள இக்கல்லூரியானது, அகில இந்திய தொழில்நுட்பக் கல்விக் குழுனால் அங்கீகரிக்கப்பட்டுள்ளது.

தெலங்காணாவில் உள்ள மகளிர் பல்கலைக்கழகங்களும் கல்லூரிகளும்
தீக்சா பாசு

தீக்சா பாசு (Diksha Basu) ஓர் அமெரிக்க எழுத்தாளர் மற்றும் நடிகை. சோனாலி போசின் தொலைக்காட்சித் தொடரைத் தழுவி உருவாக்கப்பட்ட தி விண்ட்பால் நாவலின் ஆசிரியர் இவர்.

வாழ்க்கை 
தீக்சா பாசு தில்லியில் பிறந்தார். சமூகவியலாளர் அலகா மால்வாடே பாசு மற்றும் பொருளாதார நிபுணர் கௌசிக் பாசு ஆகியோருக்கு மகளாகப் பிறந்தார். கௌசிக் பாசு இந்திய அரசாங்கத்தின் தலைமைப் பொருளாதார ஆலோசகராகவும், உலக வங்கியில் தலைமைப் பொருளாதார நிபுணராகவும் ஆனார். தீக்சா 1990களில் 10 வயது வரை தில்லியில் வளர்ந்தார். 1994-இல் இதாக்கா, நியூயார்க்கிற்குக் குடிபெயர்ந்தார். தனது குடும்பத்துடன் ஒரு இளைஞியாக நியூயார்க்கின் மேற்பகுதிக்குச் சென்ற பிறகு, ஒவ்வொரு 4 முதல் 6 மாதங்களுக்கும் தில்லிக்கு வந்தார். இவர் இறுதியில் கார்னெல் பல்கலைக்கழகத்தில் பொருளாதாரத்தில் இளங்கலை கலைப் பட்டம் பெற்றார். இரட்டை முக்கியப் பாடத்தின் ஒரு பகுதியாகப் பிரெஞ்சு மொழியிலும் பட்டம் பெற்றார்.

2008ஆம் ஆண்டில், திரைத்துறையில் நடிப்பினைத் தொடர மும்பைக்குச் சென்றார். நான்கு ஆண்டுகள் இங்கு வாழ்ந்தார். தீக்சா மும்பை காலிங் (2007) என்ற நகைச்சுவைத் தொடரிலும், எ டீசண்ட் அரேஞ்ச்மென்ட் (2011) என்ற நாடகத் திரைப்படத்திலும் நடித்தார். தீக்சா மும்பையிலிருந்தபோது எழுதத் தொடங்கினார். மேலும் இவரது முதல் நாவலான ஓபனிங் நைட் ஹார்பர்காலின்ஸால் வெளியிடப்பட்டது. 2012-இல் சேத்தன் பகத்தால் தொடங்கப்பட்டது. இந்த நாவல் அமெரிக்காவில் பிறந்த ஒரு நடிகரின் போராட்டங்களைச் சித்தரித்தது. இது இலக்கிய புனைகதையின் ஆழமான தனிப்பயனாக்கப்பட்ட சுயசரிதை அல்லாத படைப்பாக விவரிக்கப்பட்டது.

படைப்பிலக்கியத்தில் முதுகலைப் பட்டம் பெற கொலம்பியா பல்கலைக்கழக கலைப் பள்ளியில் சேர்ந்து 2014-இல் பட்டம் பெற்றார். எ மில்லியன் ரிவர்ஸ் (2017) என்ற திரைப்படத்திலும் இவர் நடித்தார். இதற்கிடையில், இவர் இசை தயாரிப்பாளர் மைக்கி மெக்லேரியை மணந்தார். 2017-இல் தனது மகளைப் பெற்றெடுத்தார். இவரது இரண்டாவது நாவலான தி விண்ட்ஃபால் அதே ஆண்டில் வெளியிடப்பட்டது. இது ஒரு நகைச்சுவையான புனைகதை. ஒரு அறிமுக நாவலாகச் சந்தைப்படுத்தப்பட்டது. திடீரென்று செல்வத்தைச் சந்தித்த ஒரு நடுத்தர வர்க்க இந்திய மனிதனின் வாழ்க்கையை இந்த நாவல் சித்தரித்தது. இது நேர்மறையான விமர்சனப் பாராட்டைப் பெற்றது. ஒரு தொலைக்காட்சித் தொடராக மாற்றியமைக்க ஒப்பந்தம் செய்யப்பட்டது. ஈஎல்எல்ஈ இதழின் படி, இது இந்தியாவைச் சுற்றியுள்ள அயல்நாட்டு வாதத்தின் ஒரே மாதிரியான வாதத்தினை உடைத்துவிட்டது. அதே நேரத்தில் <i id="mwbA">தி வயர்</i> படி, இது "புது தில்லியின் 1% நரம்பியல் பற்றிய புத்திசாலித்தனமான மற்றும் வேடிக்கையான கதை". தி இந்து சமூக மற்றும் கலாச்சார சித்தரிப்புகளில் இதன் நுணுக்கமின்மை மற்றும் தவறான தன்மையை ஆட்சேபித்து ஒரு கலவையான மதிப்பாய்வை வழங்கியது.

2020இல், அவர் தனது மூன்றாவது நாவலான டெஸ்டினேஷன் வெட்டிங்கை வெளியிட்டார்.

புத்தகங்கள் 

 தொடக்க இரவு (2012)
 தி விண்ட்பால் (2017)
 இலக்கு திருமணம் (2020)

திரைப்படவியல்

மேற்கோள்கள்

வெளி இணைப்புகள் 

 Diksha Basu at IMDb

21 ஆம் நூற்றாண்டு ஐக்கிய அமெரிக்க நடிகைகள்
இந்தி தொலைக்காட்சி நடிகைகள்
இந்தித் திரைப்பட நடிகைகள்
அமெரிக்க தொலைக்காட்சி நடிகைகள்
அமெரிக்கத் திரைப்பட நடிகைகள்
வாழும் நபர்கள்
டான் மொகோட்

மேஜர் டேனியல் எலியாஸ் மோகோட் (Major Daniel Elias Mogot) (28 டிசம்பர் 1928 – 25 ஜனவரி 1946) என்பவர் இந்தோனேசிய தேசியப் புரட்சியில் ஈடுபட்ட இராணுவ அதிகாரி ஆவார். இவர் டாங்கராங் மிலிட்டரி அகாடமியை நிறுவிய குழுவின் ஒரு பகுதியாக இருந்தார் மற்றும் அதன் முதல் இயக்குநரானார். லெங்காங்கில் உள்ள ஜப்பானிய இராணுவக் கிடங்கை நிராயுதபாணியாக்கும் முயற்சியான லெங்காங் சம்பவத்தின் போது இவர் கொல்லப்பட்டார்.

மேற்கோள்கள் 

 * Saleh, R. H. A. (1995) Akademi Militer Tangerang Dan Peristiwa Lengkong (The Tangerang Military Academy and the Lengkong Incident), Yayasan Pustaka Nusatama, Jakarta
1946 இறப்புகள்
1928 பிறப்புகள்
அலகா பாசு

அலகா மால்வாடே பாசு (Alaka Basu)(பிறப்பு 1951) ஓர் இந்தியச் சமூகவியலாளர் மற்றும் மக்கள்தொகை ஆய்வாளர் ஆவார். இவர் நியூயார்க்கின் இத்தாக்காவில் உள்ள கோர்னெல் பல்கலைக்கழகத்தில் மேம்பாட்டுச் சமூகவியல் பேராசிரியராக உள்ளார். 2002 மற்றும் 2008க்கு இடையில், கோர்னெல் பல்கலைக்கழகத்தின் தெற்காசியத் திட்டத்தின் இயக்குநராக இருந்தார். இவர் ஐக்கிய நாடுகளின் அறக்கட்டளையின் பொதுச் சுகாதாரத்திற்கான மூத்த கூட்டாளி மற்றும் மக்கள்தொகை மற்றும் மேம்பாட்டு ஆய்வு மற்றும் ஆசிய மக்கள்தொகை ஆய்வுகளின் ஆசிரியர் குழுவில் உறுப்பினராக உள்ளார். இவர் பாலியல் மற்றும் இனப்பெருக்க ஆரோக்கியம் மற்றும் உரிமைகள் தொடர்பான லான்செட்-குட்மேச்சர் ஆணையத்தின் உறுப்பினராகவும் உள்ளார். பாசு சமூக மக்கள்தொகை, பாலினம் மற்றும் மேம்பாடு மற்றும் தெற்காசிய ஆய்வுகள் ஆகிய துறைகளில் விரிவான வெளியீடுகளைக் கொண்டுள்ளார்.

பாசு முன்பு புது தில்லியில் உள்ள ஜவகர்லால் நேரு பல்கலைக்கழகத்திலும், மாசச்சூசெட்ஸில் உள்ள ஆர்வர்ட் பொதுச் சுகாதர பள்ளியில்  பேராசிரியராகவும், பன்னாட்டு மக்கள்தொகை அறிவியல் ஆய்வுக்கான மானுடவியல் மக்கள்தொகை பற்றிய அறிவியல் குழுவின் தலைவராகவும் இருந்தார். தேசிய அறிவியல் அகாதமியின் தேசிய ஆராய்ச்சி குழுவின், ஐக்கிய மாகாணங்களில் மக்கள் தொகை கணிப்புகள் மற்றும் இனப்பெருக்க ஆரோக்கியம் குறித்த குழுக்களின் உறுப்பினர் ஆவார். வாசிங்டன், டி.சி.யில் உள்ள மக்கள் தொகைக் குறிப்புப் பணியகம் மற்றும் அமெரிக்காவின் மக்கள்தொகை சங்கம் ஆகியவற்றின் நிர்வாகக் குழுவிலும் பணியாற்றியுள்ளார்.

வாழ்க்கை 
அலகா மால்வாடே பாசு பொருளாதார நிபுணரான கௌசிக் பாசுவை மணந்தார். இவருக்குக் கர்ண பாசு என்ற மகனும், எழுத்தாளரும் நடிகருமான தீகசா பாசு என்ற மகளும் உள்ளனர்.

நூல் பட்டியல்

புத்தகங்கள் 
 கலாச்சாரம், பெண்களின் நிலை மற்றும் மக்கள்தொகை நடத்தை: இந்தியாவின் வழக்குடன் விளக்கப்பட்டுள்ளது . (1992) ஒக்ஸ்போர்டு பல்கலைக்கழக பதிப்பகம்.
 தெற்காசியாவில் பெண்கள் பள்ளி, பெண்களின் சுயாட்சி மற்றும் கருவுறுதல் மாற்றம் . (பதிப்பு. 1996; ஜெஃப்ரி, ரோஜர் உடன்) SAGE வெளியீடுகள் .ஐஎஸ்பிஎன் 978-0-8039-9276-4 .
 மானுடவியல் மக்கள்தொகையின் முறைகள் மற்றும் பயன்கள் . (eds. 1998; Aaby, Peter உடன்) ஒக்ஸ்போர்டு பல்கலைக்கழக பதிப்பகம் .ஐஎஸ்பிஎன் 978-0-19-158446-6 .
 கருக்கலைப்பின் சமூக கலாச்சார மற்றும் அரசியல் அம்சங்கள்: உலகளாவிய பார்வைகள் . (eds. 2000) கிரீன்வுட் வெளியீட்டுக் குழுமம். ஐஎஸ்பிஎன் 978-0-275-97728-3 .

தேர்ந்தெடுக்கப்பட்ட வெளியீடுகள் 

 "பொதுமக்களுக்கான மக்கள்தொகை: மக்கள்தொகை ஆராய்ச்சி மற்றும் கொள்கையின் இலக்கியப் பிரதிநிதித்துவம்". (2004) மேம்பாடு மற்றும் மாற்றம் . 45 (5): 813–837 ISSN 1467-7660.
 "நம்பிக்கைகள், கனவுகள் மற்றும் கவலைகள்: இந்தியாவின் ஒரு குழந்தை குடும்பங்கள்". (2006) ஆசிய மக்கள்தொகை ஆய்வுகள் . 12 (1): 4–27. ISSN 1744-1730. பிஎம்சி 4869707. PMID 27200106
 "ஜிகா, செக்ஸ் மற்றும் இனப்பெருக்க ஆரோக்கியம்". (2015) எகனாமிக் அண்ட் பொலிட்டிகல் வீக்லி . 51 (9): 7–8.

மேற்கோள்கள் 

இந்திய சமூகவியலாளர்கள்
1952 பிறப்புகள்
வாழும் நபர்கள்
வங்காளதேச மகிளா பரிசத்

வங்காளதேச மகிளா பரிசத் ( Bangladesh Mahila Parishad ) என்பது பெண்களுக்கான மனித உரிமைகள் அமைப்பாகும்.  இது 4 ஏப்ரல் 1970 இல் நிறுவப்பட்டது. விடுதலைப் போருக்குப் பிறகு, 1976 இல் சுதந்திர வங்காளதேசத்தில் சமூகச் சட்டத்தின் கீழ் பதிவு செய்யப்பட்டது. இதற்கு நோர்வே ஆதரவு அளிக்கிறது. இந்த அமைப்பைப் போன்றே இந்தியப் பெண்களின் தேசிய கூட்டமைப்புக்கு முன்னோடியாக வங்காளதேசத்தில் மகிளா ஆத்ம ரக்சா சமிதி ( மார்ஸ் எனவும் அறியப்படுகிறது) 1942 உருவாக்கப்பட்டது.

பின்னணி 
வங்காளதேச மகிளா பரிஷத் 4 ஏப்ரல் 1970 இல் கிழக்கு பாக்கித்தான் மகிளா பரிஷத் என்ற பெயரில் சூஃபியா கமல் என்பவரால் நிறுவப்பட்டது. இதன் முதல் பொதுச் செயலாளராக மலேகா பேகம் என்பவர் இருந்தார். இந்த அமைப்பு 1969 கிழக்கு பாக்கித்தானின் பொதுமக்களின் எழுச்சியின் போது உருவாக்கப்பட்டது. இது பாக்கித்தானின்  குடியரசுத் தலைவர் அயூப் கான் பதவி விலக செய்ய வழிவகுத்தது. இதன் நிறுவனர்கள் 1971 இல் வங்காளதேச விடுதலைப் போரை ஆதரித்தனர். வங்காளதேசத்தின் சுதந்திரத்திற்குப் பிறகு, இந்த அமைப்பு வங்காளதேச மகிளா பரிஷத் என மறுபெயரிடப்பட்டது.

வங்காளதேச மகிளா பரிஷத் 1972 இல் வங்காளதேச அரசிடம் பரம்பரைச் சட்டங்களை மாற்றவும், பெண்களுக்கான இட ஒதுக்கீடு எண்ணிக்கையை அதிகரிக்கவும் கோரியது.  மேலும், பெண்களுக்கான இடஒதுக்கீட்டுக்கு நேரடித் தேர்தலை நடத்த வேண்டும் என்றும் அரசை கேட்டுக் கொண்டது. இது 1976 இல் அதிகாரப்பூர்வமாக பதிவு செய்யப்பட்டது. ஐக்கிய நாடுகள் பொருளாதார மற்றும் சமூக சபையில் உறுப்பினராக உள்ளது. 1976 முதல் 1977 வரை, வங்காளதேசத்தில் வரதட்சணை நடைமுறைக்கு எதிராக கையெழுத்து சேகரிப்பு பிரச்சாரத்தை மேற்கொண்டது.

1985 ஆம் ஆண்டில், வங்காளதேசமகிளா பரிஷத் ரோகியா சதன் என்ற பெண்கள் தங்குமிடத்தை நிறுவியது. பின்னர், ரோகியா சதன் என்ற குடியிருப்பாளர்களால் உருவாக்கப்பட்ட ஒரு சிருஷ்டி என்ற நிறுவனத்தை நிறுவியது. வங்காளதேச மகிளா பரிஷத் குடும்ப நீதிமன்றங்கள் ஆணை, 1985 மற்றும் பெண்கள் மற்றும் குழந்தைகள் அடக்குமுறை தடுப்புச் சட்டம், 2000 ஆகியவற்றிற்காக பிரச்சாரம் செய்தது. இது 134 ஆயிரம் பதிவு செய்யப்பட்ட உறுப்பினர்களைக் கொண்டுள்ளது. இது பெண்களுக்கு எதிரான அனைத்து பாகுபாடுகளையும் ஒழிப்பதற்கான உடன்படிக்கை குழுவுடன் இணைந்து பணியாற்றியுள்ளது. கெய்ரோ பிரகடனத்தின் இலக்குகளை நிறைவேற்ற உழைக்கவும் உறுதியளித்தது.

வங்காளதேச மகிளா பரிஷத்தின் தலைவர் ஆயிஷா கானம் ஜனவரி 2021 இல் இறந்ததையடுத்து, பிப்ரவரி 2021 இல், டாக்டர் பௌசியா முஸ்லம் இதன் தலைவராக தேர்ந்தெடுக்கப்பட்டார். மலேகா பானு பொதுச் செயலாளராக இருந்தார்.

மேற்கோள்கள்

வெளி இணைப்புகள் 
Official site

மகளிர் உரிமைகள்
மலேசியாவின் நான்காவது மக்களவை, 1974–1978

மலேசியாவின் நான்காவது மக்களவை 1974–1978 (மலாய்: Parlimen Malaysia Keempat (1974–1978) அல்லது Parlimen Malaysia ke-4; ஆங்கிலம்: 4th Parliament of Malaysia (1974–1978) என்பது மலேசியக் கூட்டமைப்பின் நான்காவது மக்களவை ஆகும். 

4-ஆவது மக்களவையின் முதல் கூட்டத் தொடர் 4 நவம்பர் 1974-இல் நடைபெற்றது.

பொது

1974-ஆம் ஆண்டு மலேசிய பொதுத்தேர்தல் (1974 Malaysian General Election) நடைபெற்ற பின்னர் நான்காவது  மக்களவை கூடியது. 

மக்களவை தலைவராக நிக் அகமட் கமில் நிக் மகமுட்; 20 டிசம்பர் 1977 வரையில் தலைமை தாங்கினார். அதன் பின்னர், சையட் நாசிர் இசுமாயில் தலைமை தாங்கினார்.எதிர்க்கட்சிகளின் தலைவராக எட்மண்ட் லாங்கு சாகா; 4 நவம்பர் 1975 வரையில் பதவி வகித்தார். அதன் பின்னர், லிம் கிட் சியாங் எதிர்க்கட்சித் தலைவராகப் பொறுப்பு ஏற்றார்.  

இந்த மக்களவையில் முன்னாள் பிரதமர் அப்துல் ரசாக் உசேன் அவர்களின் தலைமையிலான பாரிசான் நேசனல் கூட்டணி; அதிக இடங்களைப் பெற்று ஆளும் கூட்டணியாக ஆட்சி அமைத்தது.

மக்களவை அமைப்பு (1971–1974) 

1974-ஆம் ஆண்டு மலேசிய பொதுத்தேர்தலில் 154 இடங்களுக்கு 329 வேட்பாளர்கள் போட்டியிட்டனர். அந்தத் தேர்தலில் மலேசியக் கூட்டணி 135 இடங்களைப் பெற்று ஆட்சியை அமைத்தது.

மேற்கோள்கள்

மேலும் காண்க
 மலேசியாவின் அமைச்சரவைகள் பட்டியல்
 மலேசிய அரசியல் கட்சிகள்

வெளி இணைப்புகள்
 Abdullah, Z. G., Adnan, H. N., & Lee, K. H. (1997). Malaysia, tokoh dulu dan kini = Malaysian personalities, past and present. Kuala Lumpur, Malaysia: Penerbit Universiti Malaya.
 Chin, U.-H. (1996). Chinese politics in Sarawak: A study of the Sarawak United People's Party. Kuala Lumpur: Oxford University Press.
 Faisal, S. H. (2012). Domination and Contestation: Muslim Bumiputera Politics in Sarawak. Institute of Southeast Asian Studies.
 Surohanjaya Pilehanraya Malaysia. (1965). Penyata pilehanraya-pilehanraya umum parlimen (Dewan Ra'ayat) dan dewan-dewan negeri, tahun 1964 bagi negeri-negeri Tanah Melayu. Kuala Lumpur: Jabatan Chetak Kerajaan.

மலேசியாவில் தேர்தல்கள்
மலேசியாவில் அரசியல் 
மலேசிய நாடாளுமன்றம்
ஊரேட் சங்குயினோலென்டா

ஊரேட் சங்குயினோலென்டா (தாவரவியல் வகைப்பாடு: Ouret sanguinolenta) என்பது  அமராந்தேசியே குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 184 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “ஊரேட்” பேரினத்தில், எட்டு இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1891 ஆம் ஆண்டு வெளிவந்துள்ளது. வட ஆப்பிரிக்கக் கண்டத்திலுள்ள நாடுகள், இந்தியா, வளைகுடா நாடுகள், பாக்கித்தான், யேமன் அகணிய தாவரமாக இவ்வினம் உள்ளது. இத்தாவரம் பாரம்பரிய மருத்துவத்தில் பயன்படுத்தப்பட்டதால், மருத்துவ ஆய்வுகளில் பயன்படுகிறது.

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

தாவரவியல் பெயருடையக் கட்டுரைகள்
அமராந்தேசியே குடும்பம்
வர்த்தக முத்திரை சட்ட சிங்கப்பூர் ஒப்பந்தம்

வர்த்தக முத்திரை சட்ட சிங்கப்பூர் ஒப்பந்தம் (Singapore Treaty on the Law of Trademarks) என்பது 28 மார்ச் 2006 அன்று சிங்கப்பூரில் உறுப்பு நாடுகளினால் ஏற்றுக்கொள்ளப்பட்டது. இது சிங்கப்பூர், சுவிட்சர்லாந்து, பல்கேரியா, ருமேனியா, டென்மார்க், லாட்வியா, கிர்கிஸ்தான், அமெரிக்கா, மால்டோவா மற்றும் ஆத்திரேலியா ஆகிய பத்து நாடுகளின் ஒப்புதல் அல்லது இணைந்ததைத் தொடர்ந்து, 16 மார்ச் 2009 அன்று நடைமுறைக்கு வந்தது. வர்த்தக முத்திரை பதிவு மற்றும் உரிமத்தின் நடைமுறை அம்சங்களுக்கான பொதுவான தரநிலைகளை ஒப்பந்தம் நிறுவுகிறது.

மே 2023 நிலவரப்படி, ஒப்பந்தத்தில் 54 ஒப்பந்த நாடுகள் கையொப்பமிட்டன. இதில் 52 நாடுகள்  மற்றும் ஆப்பிரிக்க அறிவுசார் சொத்து அமைப்பு மற்றும் அறிவுசார் சொத்துக்கான பெனலக்சு அமைப்பு ஆகியவை அடங்கும்.

மேற்கோள்கள்

வெளி இணைப்புகள் 
 WIPO லெக்ஸ் தரவுத்தளத்தில் வர்த்தக முத்திரைகள் சட்டம் குறித்த சிங்கப்பூர் ஒப்பந்தம் — உலக அறிவுசார் சொத்து நிறுவனம் இன் அதிகாரப்பூர்வ இணையதளம்.
 வர்த்தக முத்திரைகள் சட்டம் குறித்த சிங்கப்பூர் ஒப்பந்தத்தின் முழு உரை 

உருகுவையின் ஒப்பந்தங்கள்
ஐக்கிய அமெரிக்காவின் ஒப்பந்தங்கள்
ஐக்கிய இராச்சியத்தின் ஒப்பந்தங்கள்
டிரினிடாட் மற்றும் டொபாகோவின் ஒப்பந்தங்கள்
தஜிகிஸ்தானின் ஒப்பந்தங்கள்
சுவிட்சர்லாந்தின் ஒப்பந்தங்கள்
சுவீடனின் ஒப்பந்தங்கள்
எசுப்பானியாவின் ஒப்பந்தங்கள்
தென் கொரியாவின் ஒப்பந்தங்கள்
சிலோவாக்கியாவின் ஒப்பந்தங்கள்
சிங்கப்பூரின் ஒப்பந்தங்கள்
மல்தோவாவின் ஒப்பந்தங்கள்
மாக்கடோனியக் குடியரசின் ஒப்பந்தங்கள்
நோர்வேயின் ஒப்பந்தங்கள்
நியூசிலாந்தின் ஒப்பந்தங்கள்
நெதர்லாந்தின் ஒப்பந்தங்கள்
மொரோக்கோவின் ஒப்பந்தங்கள்
மொண்டெனேகுரோவின் ஒப்பந்தங்கள்
மாலியின் ஒப்பந்தங்கள்
லக்சம்பர்க்கின் ஒப்பந்தங்கள்
லிதுவேனியாவின் ஒப்பந்தங்கள்
லீக்கின்ஸ்டைனின் ஒப்பந்தங்கள்
லாத்வியாவின் ஒப்பந்தங்கள்
கிர்கிசுத்தானின் ஒப்பந்தங்கள்
கசக்கஸ்தானின் ஒப்பந்தங்கள்
இத்தாலியின் ஒப்பந்தங்கள்
அயர்லாந்தின் ஒப்பந்தங்கள்
ஐசுலாந்தின் ஒப்பந்தங்கள்
பிரான்சின் ஒப்பந்தங்கள்
பின்லாந்தின் ஒப்பந்தங்கள்
எசுத்தோனியாவின் ஒப்பந்தங்கள்
டென்மார்க்கின் ஒப்பந்தங்கள்
குரோவாசியாவின் ஒப்பந்தங்கள்
கனடாவின் ஒப்பந்தங்கள்
பெனினின் ஒப்பந்தங்கள்
பெல்ஜியமின் ஒப்பந்தங்கள்
ஆத்திரேலியாவின் ஒப்பந்தங்கள்
ஆர்மீனியாவின் ஒப்பந்தங்கள்
புழுக்கொல்லி

புழுக்கொல்லி (தாவர வகைப்பாடு: Dysphania ambrosioides, முன்பு Chenopodium ambrosioides, Jesuit's tea, Mexican-tea) இது மத்திய அமெரிக்கா, மூலிகை யாகும். இதன் வருடாந்திரத் தாவரமாகவும், குறுகிய கால வற்றாத மூலிகைச் செடியாகவும் வளரும் இயல்புடையது. தென் அமெரிக்கா, தெற்கு மெக்சிகோ பகுதிகளில் இது மருத்துவத் தாவரமாகவும் பயனாகிறது. தமிழில் இதனை புழுக்கொல்லிச் செடி என்றும் அழைப்பர். இது 1.2 மீட்டர் உயரும் வரை வளரும் தன்மையுடையது. பாரம்பரிய மருத்துவத்தில் அமினோரியா, மலேரியா, கோரியா, இசுடீரியா, கண்புரை, ஆஸ்துமா போன்ற நோய்களுக்குப் பயன்படுத்தப்படுகிறது.

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

மருத்துவத் தாவரங்கள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
கீரைகள்
யப்பான் திருவிழா

ஐக்கிய அமெரிக்காவின் மாநிலமான டெக்சாசின் கியூசுடன் நகரில் அமைந்துள்ள யப்பானிய கூசுடன் திருவிழா (Japanese Festival of Houston) அமெரிக்காவின் மிகப்பெரிய யப்பானிய திருவிழாக்களில் ஒன்றாக கருதப்படுகிறது. 

யப்பான்-அமெரிக்கா சொசைட்டி ஆப் கூசுடன் நிறுவனத்தால் (JASH, ヒューストン日米協会Hyūsuton Nichibei Kyōkai ) முதலில் நடத்தப்பட்டது. தற்போது  யப்பான்-அமெரிக்கா சொசைட்டி ஆப் கூசுடன் நிறுவன ஆலோசனையின் கீழ் யப்பான் கூசுடன் திருவிழா இன்க் மூலம் கையாளப்படுகிறது. 

பொதுவாக ஒவ்வொரு ஆண்டும் வசந்த காலத்தில், நிகழ்வானது ஒரு வார இறுதியில் கிட்டத்தட்ட 30,000 பார்வையாளர்களை ஈர்க்கும். திருவிழாவின் கருத்துரு ஆண்டுக்கு ஆண்டு மாறினாலும், முன்னோடியாகவே உள்ளது. கூசுடன் திருவிழா குடிமக்களுக்கு யப்பான் நிலத்தின் அடிப்படை நலன்கள் மற்றும் உண்மைகள் குறித்து கல்வி கற்பிக்க கொண்டாடப்படுகிறது .

யப்பான் விழாவானது கெர்மன் பூங்காவில்  பொதுவாக கூசுடன் நகருக்கு அருகிலுள்ள உச்ப்பானிய தோட்டத்திற்கு அருகில் கொண்டாடப்படுகிறது. இந்த திருவிழா சுமார் 20 ஆண்டுகளுக்கு முன்பு தன்னார்வலர்களால் உருவாக்கப்பட்டது. மேலும் தற்போது வரை  தன்னார்வ ஊழியர்களால் இயக்கப்படுகிறது.

2009 ஆம் ஆண்டில், கூசுடன் அச்சகம் மூலம் இந்த விழாவிற்கு "சிறந்த விழா" என்ற பட்டம் வழங்கப்பட்டது. 

இந்த திருவிழா 2020 ஆம் ஆண்டு நிறுத்தப்பட்டது. மேலும் 2021 ஆம் ஆண்டு அல்லது 2022 ஆம் ஆண்டில் திரும்ப கொண்டாடப்படவில்லை.

திருவிழா 2023 ஆம் ஆண்டு மே மாதத்தில் திரும்ப கொண்டாடப்பட்டது. வணிக, வணிகப் பொருட்கள் மற்றும் உணவுச் சாவடிகளுக்கு மேலதிகமாக, சுமோ மல்யுத்தத்திற்கான ஆர்ப்பாட்டங்கள் இத்திருவிழாவில் இருந்தன. மேலும் முக்கிய மேடையில் டைகோ டிரம்மிங் உள்ளிட்ட பிற நடவடிக்கைகள் மற்றும் மினியோ க்ரூசேடர்சு போன்ற கலைஞர்களின் நிகழ்ச்சிகள் இருந்தன.

மேலும் யப்பானிய இசை, நடனம் மற்றும் தற்காப்புக் கலைகளின் பாரம்பரிய மற்றும் சமகால நிகழ்ச்சிகள், யப்பானிய/யப்பானியத்தால் ஈர்க்கப்பட்ட உணவுகள், அத்துடன் இகெபனா மலர் ஏற்பாடு, தேநீர் விழா, ஓரிகமி, போன்சாய் மற்றும் பலவற்றின் ஆர்ப்பாட்டங்கள் மற்றும் காட்சிகளுடன் யப்பானின் வளமான கலாச்சார பாரம்பரியத்தை அனுபவிக்கவும் இத்திருவிழா தொடங்கப்பட்டது.

யப்பானிய கூசுடன் திருவிழா நிறுவனம் என்பது 501(சி)(3) இலாப நோக்கற்ற தொண்டு நிறுவனமாகும். இந்நிறுவனம் யப்பானிய மற்றும் ஜயப்பான்-அமெரிக்க சமூகங்களால் பாதுகாக்கப்பட்டு வரும் யப்பானின் வளமான கலாச்சார பாரம்பரியத்தை கல்வி மற்றும் மேம்படுத்துவதற்காக வருடாந்திர யப்பான் விழா கூசுடனுக்கு நிதியுதவி செய்கிறது. யப்பானிய பழக்கவழக்கங்கள் மற்றும் மரபுகளை நிரூபித்து வெளிப்படுத்துவதன் மூலம் யப்பான் மற்றும் அமெரிக்கா இடையேயான கூட்டணியை வளர்க்கவும் இந்த விழா உதவுகிறது.

முழு யுனைடெட் மாநிலம் முழுவதிலும், யப்பான் திருவிழாவானது, யப்பானிய மற்றும் யப்பானிய-அமெரிக்க மரபுகள், பழைய மற்றும் புதிய இரண்டிற்கும் ஒரு உறுதிப்பாட்டை மீண்டும் உறுதிப்படுத்துகிறது. இந்நிகழ்விற்கு அனுமதி இலவசம் மற்றும் பொதுமக்களுக்கு திறந்திருக்கும். விற்பனையாளர்கள் தங்கள் உணவுப் பொருட்கள் மற்றும் பொருட்களுக்கு கட்டணம் வசூலிப்பார்கள். தேர்ந்தெடுக்கப்பட்ட நடவடிக்கைகளில் பங்கேற்பதற்கு கட்டணம் தேவைப்படும்.

கூசுடனின் வருடாந்திர யப்பான் திருவிழா கூசுடன் நகரம் மற்றும் கூசுடன் பூங்காக்கள் மற்றும் பொழுதுபோக்கு துறை ஆகியவற்றால் இணைந்து நடத்தப்படுகிறது.

மேற்கோள்கள்

வெளி இணைப்புகள் 
 யப்பான்-அமெரிக்கா சொசைட்டி ஆப் கூசுடன்
 கூசுடன் யப்பானிய விழாவிற்கான இணையதளம்

பண்டிகைகள்
புதுமாத்தளன்

புதுமாத்தளன் என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்கு வடமேற்கே சுமார் 15 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
மலேசிய மக்களவைத் தலைவர்

மலேசிய மக்களவைத் தலைவர் (மலாய்: Yang di-Pertua Dewan Rakyat; ஆங்கிலம்: Speaker of the Dewan Rakyat என்பவர் மலேசிய நாடாளுமன்றத்தின் கீழ் அவையான மக்களவையை வழிநடத்தும் தலைவராகும். மலேசிய மக்களவையின் மிக உயர்ந்த பதவியகும்.

வெஸ்ட்மின்ஸ்டர் மக்களாட்சி முறைமையைப் பயன்படுத்தும் நாடுகளைப் போலவே மலேசியாவிலும் மக்களவைத் தலைவர் எனும் வழக்குச்சொல் பயன்படுத்தப்படுகின்றது.

பொது

மலேசிய மக்களவையின் அமர்வுகளை கூட்டுவதற்கும்; விவாதங்களுக்கு ஏற்பாடு செய்வதற்கும்; மனுக்கள், மசோதாக்கள் மற்றும் திருத்தங்கள் ஆகியவற்றின் ஏற்புத் தன்மையை ஆய்வு செய்வதற்கும்; இவர் பொறுப்பு வகிக்கின்றார். மக்களவைத் தலைவர் இல்லாத காலத்தில், அவர்களின் பிரதிநிதிகளில் ஒருவர் பொறுப்பு வகிப்பார்.

தற்போதைய மலேசிய மக்களவையின் தலைவர் டத்தோ ஜொகாரி அப்துல். இவர் 19 டிசம்பர் 2022 அன்று, 15-ஆவது மக்களவையில், நாடாளுமன்ற மக்களவை உறுப்பினர்களால் தேர்ந்தெடுக்கப்பட்டார்.

செயல்பாடுகள்

மக்களவையின் அமர்வு; மக்களவை எப்போது திறக்கப்பட வேண்டும்; மற்றும் மூடப்பட வேண்டும் என்பதை மக்களவையின் தலைவர் தீர்மானிக்கிறார்; தேவைப்பட்டால் மக்களவையை சிறிது காலத்திற்கு இடைநிறுத்தம் செய்வதற்கு அனுமதி அளிக்கப்படுகிறது. மலேசிய அரசியலமைப்பு மற்றும் மக்களவையின் நிலையியல் கட்டளைகளுக்கு உரிய மரியாதை வழங்கப்படுவதை உறுதி செய்வதற்கும் பொறுப்பானவர் ஆவார். 

 மக்களவை உறுப்பினர்களை ஒழுங்குபடுத்துதல்;  
 ஓர் அமர்வின் போது யார் பேசலாம் என்பதை தீர்மானித்தல்;  
 மக்களவை கூடும் போது குறைந்தபட்ச எண்ணிக்கையிலான உறுப்பினர்கள் உள்ளனரா என சரிபார்ப்பது;  
 மக்களவை வாக்கெடுப்பில் சமநிலை ஏற்படும் போது மட்டுமே அவர் வாக்களிப்பது;  
 கேள்வி நேரத்தின் போது துணைக் கேள்விகளை எழுப்புவதற்கு வரம்புகளை விதிப்பது; 
 கேள்வி நேரத்தின் போது வேறு கேள்விகளை தாக்கல் செய்வதைக் கட்டுப்படுத்துவது; 
 
போன்ற அதிகாரங்கள் மக்களவைத் தலைவருக்கு உள்ளது.

மேற்கோள்கள்

மேலும் காண்க
 மக்களவை (மலேசியா)
 மலேசிய நாடாளுமன்றம்
 மலேசிய இந்திய நாடாளுமன்ற உறுப்பினர்கள்

வெளி இணைப்புகள்

மலேசியாவில் அரசியல் 
மலேசிய நாடாளுமன்றம்
நீது வனசாக்சி

நீது வனசாக்சி (Neethu Vanajakshi) இந்திய நாட்டின் கருநாடகா மாநிலத்தினைச் சேர்ந்த திருநங்கை ஆவார். இவர் 1993 ஆம் ஆண்டு பெப்ரவரி மாதம் 25 ஆம் தேதியன்று பிறந்தார். இவர் பிக் பாஸ் கன்னட சீசன் 10 ஆம் நிகழ்ச்சியின் போட்டியாளராக இருந்தார். ஏழு வாரங்களுக்குப் பிறகு இவர் நிகழ்ச்சியில் இருந்து வெளியேற்றப்பட்டார்.

ஆரம்ப கால வாழ்க்கை 
வனசாக்சி கருநாடக மாநிலம் கடக் மாவட்டத்தைச் சேர்ந்தவர் ஆவார். இவர் மஞ்சுநாத் என்ற பெயரில் பிறந்தாள். மாடல் உயர்நிலைப் பள்ளியில் பள்ளிப்படிப்பை முடித்தார். குடும்பத்திற்கு வருமானம் சேர்க்கும் வகையில் மலர் மாலைகள் செய்து விற்பனை செய்து வந்தார். 2007 ஆம் ஆண்டில், இவர் ஒரு கல்லூரியில் சேரவும் தனது அடையாளத்தை ஆராயவும் பெங்களூருக்கு  சென்றார். இவர் தனது இளங்கலை வியாபார நிர்வாகம் பட்டப்படிப்பைப் போட்டியிட்ட பிறகு பெங்களூரில் உள்ள கென் கலைப்பள்ளியில் கலைப் பயின்றார். மேலும் அனிமேசனில் டிப்ளமோவும் படித்தார். இவர் ஒரு அமெச்சூர் செமி கிளாசிக்கல் கதக் நடனக் கலைஞர், யோகா பயிற்சியாளர் மற்றும் ஒரு பச்சை குத்தும் கலைஞர் ஆவார். இவர் வட கருநாடகாவின் பாரம்பரிய உணவுகளை வழங்கும் உணவகம் நடத்தி வந்தார்.

அடையாளம் 
இவர் ஒரு மாற்றுத்திறனாளியாக மாறுவதற்கான தயாரிப்பில் ஆலோசனை மற்றும் ஹார்மோன் சிகிச்சை  எடுத்து அறுவைச் சிகிச்சை மற்றும் மருத்துவ சிகிச்சைக்கு உட்படுத்தப்பட்டார். 2019 ஆம் ஆண்டில், இவர் மிசு திருநங்கை பட்டத்தை வென்றார். மேலும் இந்தியாவைப் பிரதிநிதித்துவப்படுத்தும் வாய்ப்பைப் பெற்றார். தனது சகோதரியின் கதையைக் கேட்டு அதிர்ச்சியிலும் கண்ணீரிலும் இருந்த தனது சகோதரியிடம் 2016 ஆம் ஆண்டு தனது அடையாளத்தை வெளிப்படுத்தினார். 2020 ஆம் ஆண்டில், மிசு சர்வதேச ராணி பட்டத்தில் இந்தியாவைப் பிரதிநிதித்துவப்படுத்தினார். பிக் பாசில், இவர் தனது உணர்வுகளைப் பகிர்ந்து கொண்டார். மேலும் இவர் வெளியே வருவதற்கு முன்பு தனது அடையாளத்தை எப்படி ரகசியமாக வைத்திருக்க வேண்டும் என அறிந்து கொண்டார்.

தொழில் 
வனசாக்சி ஒரு முழு அளவிலான தொழில் முனைவோர், நடனக் கலைஞர், டாட்டூ கலைஞர் மற்றும் நடிகராக மாறுவதற்கு முன்பு தனது குடும்பத்தை ஆதரிப்பதற்காக தனது கிராமத்தில் பூ விற்பனையாளராகத் தொடங்கினார். தனது சொந்த ஊரான கடக்கை விட்டு வெளியேறிய பிறகு, அவர் தனது 'குடும்பத்தின் மீதான பொறுப்பை' நிறைவேற்றுவதற்காக, தனது தாயாருக்காக ஒரு உணவகத்தையும், தனது சகோதரிக்காக ஒரு அழகு நிலையத்தையும் தொடங்கினார். ரியாலிட்டி நிகழ்ச்சியான 'சூப்பர் குயின்சு' மூலம் பிரபலமான பிறகு, இவர் நன்கு அறியப்பட்ட இயக்குநர் உபேந்திரா இயக்கிய யு.அய். திரைப்படத்தில் நடிப்பில் அறிமுகமானார். ரியாலிட்டி நிகழ்ச்சியான பிக் பாஸ் கன்னட 10 சீசனில், இவர் இரண்டு மைல்கற்களை எட்டினார். வீட்டின் நடுவர் மற்றும் 'கிச்சனா சப்பலே', தொகுப்பாளராக இருக்கும் நடிகர் கிச்சா சுதீப்பின் பாராட்டு பெற்றார். இவரும் ஒரு டெக்சு பேச்சாளர் ஆவார்.

மேற்கோள்கள் 

கன்னடத் திரைப்பட நடிகைகள்
கர்நாடக நடிகைகள்
வாழும் நபர்கள்
1993 பிறப்புகள்
பத்ம குமுதா

பத்ம குமுதா (Padma Kumta) அல்லது பத்மா குமாதா கன்னட திரையுலகினைச் சார்ந்த இந்திய நடிகை ஆவார். சோமனா துடி (1975), பயலு தாரி (1976), ஃபலிதம்ஷா (1976), அவஸ்தே (1987) மற்றும் அறிவு (2017) ஆகியவை பத்ம குமுதாவின் நடிகையின் குறிப்பிடத்தக்க படங்களில் சில. இவள் மாரடைப்பால் இறந்தார்.

விருதுகள்

தொழில் 
பத்ம குமுதா முப்பதுக்கும் மேற்பட்ட திரைப்படங்கள் மற்றும் தொடர்கள் மந்தனா உட்பட கன்னடத்தில் நடித்துள்ளார்.

தேர்ந்தெடுக்கப்பட்ட திரைப்படங்கள் 
 சோமன துடி (1975)
 பலிதம்ஷா (1976)
 பயலு தாரி (1976) 
 அறிவு (1979)...கீதா
 மௌன கீதே (1986)
 சிவன் மெச்சிடா கண்ணப்பா (1988) சென்னி
 ஸ்ரீ வெங்கடேஷ்வரா மஹிமே (1988)
 தேவதா மனுஷ்யா (1988)
 சிந்தூர திலகா]] (1992)
 சொலில்லாடா சரதரா (1992).
 பேவு பெல்லா (1993 திரைப்படம்) (1993)
 பகவான் ஸ்ரீ சாய்பாபா (1993).தேவகிரி
 நான் ஹெந்தி சென்னகிடேலே (2000)
 ஜானுமதா கெலதி (2008)
 அல்லிடே நம்மனே இல்லி பந்தே சும்மானே (2011)
 லக்கி (2012 கன்னட படம்) (2012)

மேலும் பார்க்கவும் 

 கன்னடத் திரைப்படத்துறை
 இந்திய திரைப்படத்துறை

மேற்கோள்கள்

வெளி இணைப்புகள் 

2017 இறப்புகள்
கன்னடத் தொலைக்காட்சி நடிகைகள்
கர்நாடக நடிகைகள்
கன்னட மக்கள்
கன்னடத் திரைப்பட நடிகைகள்
அரசு செவிலியர் கல்லூரி, திருவனந்தபுரம்

அரசு செவிலியர் கல்லூரி, திருவனந்தபுரம் என்பது 1972 ஆம் ஆண்டில் இந்தியாவின் கேரளா மாநிலத்தின் திருவனந்தபுரத்தில் நிறுவப்பட்ட மகளிர் செவிலியர் கல்லூரியாகும்.கேரள அரசின் மருத்துவக் கல்வி இயக்குநரகத்தின் கீழ் இயங்கிவரும் இக்கல்லூரி, பாடத்திட்டங்களுக்காக கேரளப் பல்கலைக்கழகம் மற்றும் கேரள சுகாதார அறிவியல் பல்கலைக்கழகத்துடன் இணைக்கப்பட்டுள்ளது.

இளங்கலை மற்றும் முதுகலை பிரிவுகளில் செவிலியர் பாடங்களை பயிற்றுவிக்கும் இக்கல்லூரி இம்மாநிலத்தில் துவங்கப்பட்ட முதல் செவிலியர் கல்லூரியாகும். இந்திய செவிலிய மன்றத்தின் மூலம் முனைவர் ஆராய்ச்சி படிப்புகளும் இங்கு பயிற்றுவிக்கப்படுகிறது.

வரலாறு 
1943 ஆம் ஆண்டில் பட்டயப்படிப்புகளை வழங்கும் செவிலியர் இடைநிலைப் பள்ளியாகத் தொடங்கப்பட்ட இக்கல்லூரி, 1963  ஆண்டில், இருந்து கேரளாவில் முதன்முதலில் இளங்கலை திட்டங்களைக் கொண்ட இளங்கலைக் கல்லூரியாக தரமுயர்த்தப்பட்டது. ஆரம்பத்தில் திருவனந்தபுரம் அரசு மருத்துவக் கல்லூரியின் கீழ் இயங்கிய ஒரு துறையாக இருந்த இக்கல்லூரி தற்போது  கேரள அரசின் மருத்துவக் கல்வி இயக்குநரகத்தின் கீழ் ஒரு தன்னாட்சி நிறுவனமாக செயல்பட்டுவருகிறது.

படிப்புகள் 
1963 ஆம் ஆண்டு முதல் இளங்கலை படிப்புகளும், 1987 ஆம் ஆண்டு முதல் முதுகலை படிப்புகளும், 2005 ஆம் ஆண்டு முதல் முனைவர் படிப்புகளும் இக்கல்லூரியில் பாடங்களாக பயிற்றுவிக்கப்பட்டு வருகிறது. தொடக்கத்திலிருந்தே 75 சதவீதத்திற்க்கு மேல் மகளிருக்கான கல்லூரியாக இயங்கி வந்த இது, 2004 ஆம் ஆண்டிலிருந்து எந்த கட்டுப்பாடும் இல்லாமல் ஆண் மாணவர்களையும் சேர்த்து இருபாலர் கல்லூரியாக இயங்கிவருகிறது. 

முதுகலையில் 

 குழந்தை மருத்துவம், 
 மகப்பேறு மற்றும் மகளிர் மருத்துவ செவிலியர்
 அறுவை சிகிச்சை செவிலியர் மற்றும் 
 சமூக சுகாதார செவிலியர்  ஆகிய நான்கு பிரிவுகளில் பாடங்கள் பயிற்றுவிக்கப்படுகிறது.

கேரளாவில் செவிலியர் துறையில் முனைவர் பட்ட படிப்புகளை வழங்கும் ஒரே கல்லூரி இதுவேயாகும்.

1990 ஆம் ஆண்டிலிருந்து, அனைத்து கேரள மருத்துவ நுழைவுத் தேர்வில் பெற்ற இடங்களின் அடிப்படையில் மாணவர்கள் சேர்க்கப்பட்டுள்ளனர், ஆனால் தற்போது சேர்க்கைகள், மாணவர்களின் மேல்நிலைப் பள்ளி சான்றிதழ்களின் மதிப்பெண்களின் அடிப்படையில் நடக்கின்றது.

2008 ஆம் ஆண்டில் இளங்கலை பிரிவின் கொள்திறன் 60 இல் இருந்து 75 ஆக உயர்த்தப்பட்டுள்ளது.

மேற்கோள்கள் 

கேரளாவில் உள்ள மகளிர் பல்கலைக்கழகங்கள் மற்றும் கல்லூரிகள்
Coordinates on Wikidata